Carinsia Karntn / Koroška 2010 Ła Carinsia el xe el pì meridionałe dei 9 Stati federałi de l'Àustria. Ła ga na superfise de 9 536 km² e ła conta 559 404 abitanti . Ła consiste principalmente de on basin a l'interno de łe Alpe, inte el qual łe Alpe Càrniche łe lìmita el confin meridional co l'Itałia e ła Slovenia . Ła cadena dei Tauri ła separa dal Sałisburghexe a nord. A est a se cata el land de ła Stiria, mentre a ovest ła Carinsia ła forma na vałe continua col Tiroło Orientałe . Ła xe conosua soratuto pa' i so magnifeghi łaghi, el pì grando el xe el Wörther See. El fiume prinsipałe de ła rejon ła xe ła Drava . Ła cavedal la xe Clanforte, a la quala ghe va drìo n'antra sità de na serta inportança: Viłaco . Ste do sità łe ga in comun forti ligamenti econòmisi. Inte el sud del Stato federà - soratuto inte el distreto de Villach-Land, inte chel de Klagenfurt-Land e inte chel de Völkermarkt - i vive menbri del grupo ètnego de lengua slovena cofà menoransa desconosùa. Sto grupo el se cata inte el teritorio de l'odierna Carinsia fin da l'Età de Mexo e par vìa de sta presença na part dei topònimi i ga anca na varianta in lengua slovena. Ła discusion dui dereti dei grupi ètnisi ła xe sentìa soratuto da łe menoranse a liveo emixional. La carinsia la xe divixa in oto distreti e çità statutarie.